**ŠIAULIŲ LOPŠELIS-DARŽELIS „KREGŽDUTĖ“, 190526385**

 PATVIRTINTA

 Šiaulių lopšelio-darželio „Kregždutė“

 direktoriaus 2021 m. d.

 įsakymu Nr. P-

**2022–2024 METŲ STRATEGINIS VEIKLOS PLANAS (12)**

**I SKYRIUS**

 **VEIKLOS KONTEKSTAS**

 Šiaulių lopšelio-darželio „Kregždutė“ strateginis veiklos planas parengtas įgyvendinant 2015-2024 metų Šiaulių miesto strateginio plėtros plano ilgalaikio prioriteto „Aktyvi, kūrybinga ir atsakinga bendruomenė“ strateginį tikslą – Plėtoti inovatyvią švietimo ir kultūros sistemą, ugdančią aktyvią ir kūrybingą asmenybę bei Šiaulių miesto savivaldybės 2020-2022 metų strateginio veiklos plano strateginį tikslą – Užtikrinti visuomenės poreikius tenkinančių švietimo, kultūros, sporto, sveikatos ir socialinių paslaugų kokybę ir įvairovę.

 Šiaulių lopšelis-darželis „Kregždutė“ yra Šiaulių miesto savivaldybės biudžetinė įstaiga, viešas juridinis asmuo. Lopšelis-darželis savo veiklą grindžia Lietuvos Respublikos Konstitucija, Vaiko teisių konvencija, Lietuvos Respublikos švietimo įstatymu, Valstybės pažangos strategija „Lietuva 2030“, Valstybės švietimo strategija 2013–2022 metams, Geros mokyklos koncepcija, 2015-2024 metų Šiaulių miesto strateginiu plėtros planu, Šiaulių miesto savivaldybės švietimo prieinamumo ir kokybės užtikrinimo programa, Šiaulių miesto vaiko asmenybės ūgties koncepcija, Šiaulių miesto savivaldybės tarybos sprendimais, Šiaulių miesto savivaldybės administracijos direktoriaus ir Šiaulių miesto savivaldybės administracijos Švietimo skyriaus vedėjo įsakymais, Šiaulių lopšelio-darželio „Kregždutė“ nuostatais ir kitais norminiais dokumentais.

 Lopšelio-darželio buhalterinę apskaitą vykdo Šiaulių miesto savivaldybės švietimo centro Centralizuotos buhalterinės apskaitos padalinys.

 Lopšelyje-darželyje veikia 10 grupių: 3 - ankstyvojo ugdymo, 6 - ikimokyklinio ugdymo, 1 - priešmokyklinio ugdymo. Šiuo metu lopšelį-darželį lanko 178 vaikai.

 Maksimalus leistinas pareigybių skaičius - 41. Lopšelyje-darželyje naudojami 40,25 etatai, iš jų: 21,75 et. - pedagoginio personalo ir 18,5 et. – aptarnaujančio personalo.

Lopšelyje-darželyje dirba 44 darbuotojai: 24 pedagogai, iš kurių 1 įgijęs auklėtojo metodininko kategoriją, 2 – logopedo metodininko, 1 – socialinio pedagogo metodininko, 1 neformaliojo švietimo mokytojo metodininko; 4 vyresniojo auklėtojo. Visi pedagogai turi aukštąjį išsilavinimą. Neatestuota 13 pedagogų.

 Lopšelis-darželis savo veiklą planuoja rengdamas trejų metų strateginį veiklos planą, metinį veiklos planą, grupių ugdomosios veiklos metinius planus; vaikų ugdymo savaitinius planus. Ugdymas organizuojamas įgyvendinant „Priešmokyklinio ugdymo bendrąją programą“ ir ikimokyklinio ugdymo programą „Aš skubu užaugt...“ Į ugdymo turinį integruojama vaikų sveikatos stiprinimo programa „Augu sveikas ir laimingas“, vykdomas fizinio aktyvumo skatinimo planas 2021-2025 m., įgyvendinamas olimpinės kartos projektas „Kregždutės olimpinis skrydis“. Patyriminio ugdymo skatinimui parengtas ir įgyvendinamas „5 studijos: STEAM, judesio, bendravimo, šviesos ir garso, teatro“ ugdymo modelis, vyksta tęstinumas tarptautinės ankstyvosios prevencijos „Zipio draugai“ programos, emocinio intelekto ugdymo „Kimochis“ programos, „Smurto ir patyčių prevencijos ir intervencijos vykdymo“ programos. Ikimokyklinio amžiaus vaikų pasiekimai vertinami pagal Ikimokyklinio amžiaus vaikų pasiekimų aprašą. Lopšelyje-darželyje parengtas Vaiko savęs (veiklos) įsivertinimo tvarkos aprašas, siekiant ugdyti kritiškai mąstančią asmenybę.

 2021 m. lopšelyje-darželyje „Kregždutė“ pabaigta renovacija-modernizacija. Pristatytas priestatas ir dar viena atnaujinta patalpa leido papildomai lopšelyje-darželyje įrengti 3 grupes. Pagal vykdytą lopšelio-darželio renovaciją-modernizaciją 3 naujai įsteigtoms grupėms nupirkti nauji baldai, ugdymo priemonės, įrengta ramybės erdvė leidžia užtikrinti individualų vaikų laikiną atsiribojimą nuo visos grupės. Lopšelio-darželio koridoriaus erdvė atnaujinta ir pritaikyta patyriminiam ugdymui - įrengtas emocijų labirintas. Šalia įrengtos 2 papildomos erdvės, kurios pedagogų bendruomenės sutarimu pavadintos studijomis ir organizuojamos judesio, šviesos ir garso studijų veiklos. Taip pat jose organizuojamos, pagal šeimų ištirtą poreikį, 7 papildomo ugdymo veiklos: gamtukai, lego konstravimas, šachmatai, šokiai, dailė, keramika, anglų kalbos užsiėmimai. Išplėtotas IT naudojimas ugdymo proceso organizavimui. Ugdymo procese naudojamos 4 interaktyvios lentos, įrengtos interaktyvios grindys, salėje įrengtas ekranas, kompiuterizuotos visos pedagogų ir specialistų darbo vietos. Įrengtas liftas neįgaliesiems, sudarytos sąlygos ugdytis vaikams, turintiems negalią. Lopšelyje-darželyje įdiegtu elektroniniu dienynu „Mūsų darželis“ turi galimybę naudotis ir ugdytinių tėvai. Lopšelyje-darželyje veikia internetinis tinklalapis [www.kregzdute.tavodarzelis.lt](http://www.kregzdute.tavodarzelis.lt), internetinė informavimo svetainė „Klauskite drąsiai“, lopšelio-darželio Facebook paskyra.

 Lopšelis-darželis bendradarbiauja su: Šiaulių Pedagogine psichologine tarnyba, Šiaulių miesto lopšeliais-darželiais „Salduvė“, „Ažuoliukas“, „Žirniukas“, „Gintarėlis“, „Ežerėlis“, šalies septyniomis ikimokyklinio ugdymo įstaigomis „Kregždutė“, Berniukų dainavimo mokykla „Dagilėlis“, Ragainės, Vinco Kudirkos progimnazijomis, Stasio Šalkauskio gimnazija, Menų mokykla, Šaulių miesto Viešosios bibliotekos filialais „Šaltinėlis“ ir „Varsa“, sveikatos priežiūros institucijomis (Visuomenės sveikatos biuras, Centro poliklinika), Vilniaus universiteto Šiaulių akademija, Šiaulių miesto jaunųjų gamtininkų centru, Šiaulių jaunųjų technikų centru, Asociacija „Futbolo profesionalai“.

 Lopšelio-darželio veikla finansuojama iš Valstybės ir Savivaldybės biudžetų lėšų pagal asignavimų valdytojo patvirtintą sąmatą. Papildomos lėšos gaunamos iš rėmėjų ir 1,2 procento gyventojų pajamų mokesčio.

 Šiaulių lopšelio-darželio „Kregždutė“ 2020-2021 m. strateginis veiklos planas buvo įgyvendinamas maksimaliai panaudojant esamas stiprybes ir galimybes. Įgyvendinus 95 proc. išsikeltus tikslus ir uždavinius, pasiekta pažanga šiose srityse:

 - lopšelis-darželis apdovanotas Europos kokybės ženkleliu už projektą –„Eco Picture“;

 - įgyvendinti 2 eTtwinning projektai įvertinti nacionaliniu ženkleliu;

 - ugdymo turinyje sistemingai integruojamos ugdymo modelio „Penkių studijų: Steam, judesio, šviesos ir garso, bendravimo, teatro „ veiklos;

 - organizuota Respublikinė foto nuotraukų paroda „Aš+ gamta= STEAM“.

 - STEAM veikla „Rudens traukinys“ išplėtota į Respublikinę ikimokyklinio ir priešmokyklinio amžiaus vaikų virtualią fotografijų parodą „Nušvieski takelį į savo darželį“. Parodoje dalyvavo 172 dalyviai;

 - 70% šeimų dalyvavo STEAM veikloje „Kalėdiniai kepiniai“. Sukurta lopšelio-darželio „Kalėdinių kepinių receptai“ elektroninė knyga;

 - 2 ikimokyklinio amžiaus grupės (5- 6 metų) dalyvavo lopšelio-darželio „Berželis“ organizuojamuose STEAM centro veiklose;

 - nuosekliai fiksuojama individuali vaikų pažanga ir vertinami pasiekimai 2 kartus per metus;

 - ugdymo turinio įvairovė užtikrinama gerinant vaikų pasiekimus tobulintinose ugdymo srityse- projektas „Kas knygelėse gyvena?“ su Viešosios bibliotekos „Šaltinėlis“ ir „Varsa“ filialais; organizuota Šiaulių regiono ikimokyklinio ugdymo įstaigų pedagogų diskusija „Kaip padėti vaikui ugdytis sakytinę ir rašytinę kalbą“; vykdytas susirašinėjimas (laiškais) su Šiaulių miesto ikimokyklinėmis įstaigomis „Pavasarinis užduočių-klausimų lietus“ su 4-5 metų amžiaus vaikais;

 - užtikrinta vaikų pasiekimų ir pažangos vertinimo dermė tarp vaikų-tėvų-pedagogų. Vaiko savęs (veiklos) įsivertinimu vadovaujamasi parengtu tvarkos aprašas;

 - tęsiamos vaikų socialinio-emocinio intelekto ugdymo programos „Kimochis“, „Zipio draugai“;

 - SKU modelis įgyvendinamas pasitelkiant vyresnių klasių moksleivius iš „Juventos“ ir Ragainės progimnazijos;

 - 2021m. įstaiga pripažinta sveikatos stiprinančia mokykla, aktyvia mokykla;

 - skatinamas vaikų fizinis aktyvumas dalyvaujant Respublikiniuose projektuose „Lietuvos mažųjų žaidynės“, „Futboliukas“, „Sveikatiada“, „Olompinė karta“. Prisijungta prie Respublikinės ikimokyklinio ugdymo kūno kultūros pedagogų asociacijos (RIUKKPA) inicijuotų sportinių bei sveikatos stiprinimo veiklų;

 - plėtojamos veiklos, skirtos tenkinti vaikų pažinimo ir saviraiškos poreikį - įgyvendintas projektas „Metų kalendorius“ bendradarbiaujant su gamtininkų stotimi, sudarytos sąlygos 6 papildomoms veikloms vykdyti;

 - sistemingai vykdomas įstaigos veiklos įsivertinimas, vadovaujantis parengtu lopšelio-darželio veiklos kokybės įsivertinimo tvarkos aprašu;

 - praplėstos bendravimo galimybės su tėvais naudojant elektroninį dienyną ir informavimo svetainę „Klauskite drąsiai“;

 - projekto „Tėvų mokyklėlė“ veikla skatina tėvų įsitraukimą dalyvauti „Tėvystės įgūdžių programoje“, „Kregždučių stovyklėlėje“;

 - pedagogų gerosios patirties sklaidai tęsiamas bendradarbiavimas su šalies ikimokyklinių įstaigų asociacija „Kregždutė“. Pasiūlyta prisijungti prie mūsų organizuojamos respublikinės parodos „ Nušvieski takelį į savo darželį“.

 **Vizija**

 Laimingas ir sėkmę patiriantis vaikas.

 **Misija**

Taikyti patyriminio ugdymo metodiką, grįstą atradimais, tyrimais, bandymais, pažinimu netradicinėje aplinkoje.

 **Vertybės**

 Vaiko individualumas, šeimos kultūra;

 Pedagogų profesionalumas, iniciatyvumas, pareigingumas ir atsakomybė;

 Didelis dėmesys skiriamas veiklos įsivertinimui ir racionaliam tiek žmogiškųjų išteklių, tiek materialinių resursų naudojimui. Lopšelyje-darželyje sukurta pedagoginės ir ūkinės veiklos priežiūros sistema, veiklos kokybės įsivertinimą atlieka įsivertinimo darbo grupė. Analizuodami veiklos rezultatus išskyrėme lopšelio-darželio stipriąsias ir tobulintinas sritis.

|  |  |  |  |
| --- | --- | --- | --- |
| **Stipriosios pusės** | **Silpnosios pusės** | **Galimybės** | **Grėsmės** |
| Plėtojama ugdymo modelio „Penkios studijos“ veikla. | Vaikų pasiekimai sakytinės, skaičiavimo ir matavimo, problemų sprendimo srityse. | Patenkinti poreikį lankyti darželį ankstyvojo amžiaus vaikams. | Didėjantis vaikų skaičius su emocijų ir elgesio sutrikimais. |
| Geri ikimokyklinio ugdymo vaikų pasiekimai - santykių su bendraamžiais, su suaugusiais srityse. | Menkos užsienio kalbos žinios, dalyvaujant finansavimą pritraukiančiuose projektuose. | Pritaikyti lopšelio-darželio koridoriaus erdvę edukaciniams vaikų poreikiams. | Lauko edukacinių erdvių stoka neužtikrina kokybiško ugdymo proceso tęstinumo lauke. |
| Informacinių technologijų taikymas ugdymo procese. | Mažėja aukštos kvalifikacijos pedagogų. | Įvairinti ugdymo turinį įrengtomis studijomis.  | Tėvų nepamatuojami reikalavimai įtakoja pedagogų savijautą ir sveikatą. |
| Pedagogų gebėjimai ugdant vaikų socialinius- emocinius įgūdžius. | Daugėja ugdytinių su elgesio ir emocijų sutrikimais, kuriems reikalinga kompleksinė pagalba. | Užtikrinti lopšelyje-darželyje judėjimo galimybes fizinę negalią turintiems vaikams. | Švietimo reformų nuolatinė kaita. |

 Lopšelio-darželio „Kregždutė“ strateginis planas parengtas siekiant efektyviai organizuoti lopšelio-darželio veiklą, kryptingai siekti numatytų tikslų, uždavinių ir priemonių įgyvendinimo. Lopšelio-darželio „Kregždutė“ 2022-2024 metų strateginį veiklos planą parengė lopšelio-darželio direktoriaus 2021 m. lapkričio 4 d. įsakymu Nr. P-51 sudaryta darbo grupė.

**II SKYRIUS**

 **TIKSLAS (01) IKIMOKYKLINIO IR PRIEŠMOKYKLINIO UGDYMO POREIKIŲ TENKINIMAS**

 Vadovaujantis Lietuvos Respublikos švietimo įstatymu lopšelis-darželis „Kregždutė“ atsižvelgdamas į ikimokyklinio ugdymo principus, vaiko prigimtį, jo poreikius, savitumą, siekia teikti kokybiškas švietimo paslaugas šeimoms, auginančioms ikimokyklinio amžiaus vaikus.

| Rezultato vertinimo kriterijaus pavadinimas ir mato vienetas | 2021 metųfaktas | 2022 metų | 2023 metų | 2024 metų |
| --- | --- | --- | --- | --- |
|  1. Grupių, kuriose ugdoma pagal ikimokyklinio ir priešmokyklinio ugdymo programas, skaičius | 10 | 10 | 10 | 10 |
|  2. Vaikų, dalyvaujančių „Penkios studijos“ veiklose, skaičius | 60 | 140 | 140 | 160 |
|  3. Grupių, įgyvendinančių sveikatos stiprinimo „Augu sveikas ir laimingas“ programą, skaičius |  7 | 10 | 10 | 10 |
|  4. Bendruomenės įtraukimas į ugdymo turinį integruojamus projektus, proc. | 20 | 25 | 30 | 40 |
| 5. Įsigytų ugdymo(si) priemonių, skirtų pagalbos specialistų veiklos efektyvumui gerinti, proc. | 10 | 50 | 20 | 20 |
|  6. Darbuotojų, kryptingai tobulinančių kompetencijas, proc. | 20 | 40 | 60 | 80 |

**III SKYRIUS**

**01 TIKSLUI ĮGYVENDINTI SKIRTI UŽDAVINIAI IR PRIEMONĖS**

 Lopšelyje-darželyje įgyvendinama ikimokyklinio ugdymo programa „Aš skubu užaugt...“ (2018) ir Priešmokyklinio ugdymo bendroji programa (2014). Lopšelis-darželis užtikrina sisteminę (pedagogų, logopedo ir socialinio pedagogo) ugdymo(si) pagalbą kiekvienam vaikui. Aukštas vaikų ugdymo(si) pasiekimų įvertinimas - svarbus lopšelio-darželio veiklos rodiklis. Todėl efektyviai, kokybiškai organizuojama ugdomoji veikla, pagrįsta ugdymo programų refleksija, besiremianti vaiko pasiekimų vertinimais. 2022 m. bus siekiama gerinti vaikų pasiekimus visose ugdymosi srityse, tačiau didesnis dėmesys bus skiriamas vaikų sakytinės kalbos, skaičiavimo ir matavimo, problemų sprendimo ugdymo sričių gerinimui, vykdant projektinę veiklą, plėtojant tikslinę partnerystę, įvairiomis formomis įtraukiant į bendradarbiavimą tėvus. Nuolat kintantis ugdymo(si) turinys ir siekis pagerinti vaiko pažangą įpareigoja kurti ugdymosi aplinkas, kuriose jis galėtų aktyviai veikti, įgyti gebėjimų ir patirties, patirtų sėkmę. Lopšelyje-darželyje įgyvendinamas ugdymo modelis „Penkios studijos“, skatinantis vaikų patirtinį ugdymąsi, socializaciją, kūrybiškumą, pritaikytas tyrinėjimams, lavinantis pojūčius. Atskirose studijose numatomas veiklos planas atsižvelgiant į vaikų amžiaus poreikius ir gebėjimus. Didesnis dėmesys bus skiriamas specialiųjų poreikių vaikams, jų ugdymosi pasiekimams bei švietimo pagalbos specialistų darbo priemonių atnaujinimui. Įgyvendinsime ugdomuosius ir kūrybinius projektus, dalyvausime pažintinėse edukacinėse veiklose-išvykose, sudarysime sąlygas tenkinti saviraiškos poreikius, stengsimės aktyviau įgyvendinant veiklas pasitelkti SKU modelį.

 **Uždaviniai:**

 **01.01. Sudaryti sąlygas ugdymo turinio įvairovei, siekiant pagerinti vaikų pasiekimus ir užtikrinant pažangą.**

 **Priemonės:**

 01.01.01. Vaikų pasiekimų ir pažangos (įsi)vertinimo kokybės užtikrinimas sakytinės kalbos, skaičiavimo ir matavimo, problemų sprendimo ugdymo srityse.

 01.01.02. Ugdymo modelio „Penkios studijos “ įgyvendinimas. (STEAM, šviesos ir garso, bendravimo, judesio, teatro).

 01.01.03. Švietimo pagalbos specialistų erdvių pritaikymas inovatyviam, kokybiškam specialiųjų poreikių vaikų ugdymuisi bei įtraukčiai ugdymosi procese.

 01.01.04. Individualių vaiko gebėjimų puoselėjimas ir saviraiškos skatinimas (būreliai, SKU).

 Siekiant stiprinti ir saugoti vaikų sveikatą, ugdyti fizinį aktyvumą, į ikimokyklinio ir priešmokyklinio ugdymo turinį integruojama sveikatos stiprinimo programa 2021-2025 m. „Augu sveikas ir laimingas“, vykdomas fizinio aktyvumo skatinimo planas 2021-2025 m., sveikatos saugojimo ir stiprinimo projektai. Įgyvendinamos prevencinės programos „Kimochis“, „Zipio draugai“. Skatinami tėvai įsitraukti į organizuojamas veiklas – projektus, puoselėjančius šeimos vertybes, pozityvų bendravimą su vaiku ir su kitais bendruomenės nariais.

 **01.02. Stiprinti psichinę ir fizinę vaikų sveikatą.**

 **Priemonės:**

 01.02.01. Sveikatos stiprinimo programos 2021-2025 m. „Augu sveikas ir laimingas“ įgyvendinimas.

 01.02.02. Vaikų socialinio-emocinio intelekto ugdymo programų „Kimochis“ ir „Zipio draugai“ vykdymas.

 01.02.03. Socialinių projektų: vaikams „Jausmų vaivorykštė“ ir šeimoms „Mūsų laikas kartu“ įgyvendinimas.

 Sėkmingam ugdymo turinio įgyvendinimui ir lopšelio-darželio veiklos kokybės užtikrinimui svarbus kiekvieno pedagogo noras tobulėti, reflektuoti savo veiklą, gebėti bendradarbiauti. Bus sudarytos galimybės kiekvienam pedagogui kryptingai tobulinti kvalifikaciją, dalintis gerąja patirtimi. Atsižvelgiant į pareigybines funkcijas rekomenduojami kvalifikacijos kėlimo renginiai nepedagoginiam personalui.

 **01.03. Kryptingai tobulinti darbuotojų kompetencijas**

 **Priemonės:**

 01.03.01.Vadovų ir pedagogų kvalifikacijos tobulinimo plano įgyvendinimas.

 01.03.02. Nepedagoginio personalo kvalifikacijos tobulinimas.

**IV SKYRIUS**

**TIKSLAS (02) LOPŠELIO-DARŽELIO UGDYMO APLINKOS TOBULINIMAS**

 Užtikrinant valstybinės švietimo politikos įgyvendinimą, siekiant atliepti 2015-2024 metų Šiaulių miesto strateginio plėtros plano nuostatas ir gerinti lopšelio-darželio higienines sąlygas, būtina lopšelio-darželio lauko edukacinių aplinkų atnaujinimas. Pagerėjus ugdymosi aplinkai, ugdymas atitiks šiuolaikinius reikalavimus. Bus užtikrintas vaikų saugumas ir ugdymo proceso tęstinumas lauke. Nuolat atnaujinama IT įranga atitiks šiuolaikinius reikalavimus.

| Rezultato vertinimo kriterijaus pavadinimas ir mato vienetas | 2021 metųfaktas | 2022 metų | 2023 metų | 2024 metų |
| --- | --- | --- | --- | --- |
|  1. Lauko žaidimų aikštelių ir pavėsinių modernizavimas, proc. | 0 | 20 | 20 | 20 |
|  2. Edukacinių aplinkų papildymas ugdymo priemonėmis, proc. | 70 | 20 | 30 | 30 |
|  3. Patirtinį ugdymą skatinančių erdvių kūrimas (erdvių skaičius) | 2 | 2 | 2 | 1 |
|  4. IT įrangos įsigijimas ir atnaujinimas, proc. | 50 | 20 | 20 | 20 |
|  5. Virtuvės techninės įrangos atjauninimas , proc. | 30 | 20 | 20 | 20 |
| 6. Įėjimo tako atnaujinimas, proc. | 0 | 100 | 0 | 0 |

 **V SKYRIUS**

**02 TIKSLUI ĮGYVENDINTI SKIRTI UŽDAVINIAI IR PRIEMONĖS**

 Siekiant atvirumo pokyčiams ir inovacijoms, lopšelyje-darželyje kuriama patraukti ugdymo(si) aplinka aprūpinant grupes, specialistų kabinetus moderniomis, saugiomis ugdymo priemonėmis, įsigyjant šiuolaikiškus baldus, atnaujinant edukacines erdves.

 **Uždaviniai:**

 **02.01. Tobulinti ir modernizuoti ugdymo(si) aplinką.**

 **Priemonės:**

 02.01.01. Patirtinį ugdymą(si) skatinančių erdvių (studijų) turtinimas.

 02.01.02. Edukacinių aplinkų ( STEAM veiklų organizavimui, fizinio aktyvumo skatinimui, socialinio-emocinio intelekto ugdymui) papildymas.

 02.01.03. IT įrangos įsigijimas ir atnaujinimas.

 Lopšelyje-darželyje kuriama saugi sveika ugdymo(si) aplinka, užtikrinamas ugdytinių saugumas tiek lopšelio-darželio patalpose, tiek lauko erdvėse. Įgyvendinus lopšelio-darželio lauko erdvių įkūrimą, bus saugi ir patraukli lauko teritorija. Pastovus virtuvės įrangos ir minkšto inventoriaus (patalynės ir kt.) atnaujinimas teigiamai įtakoja vaikų sveikatą.

 **02.02. Užtikrinti saugias ir sveikas ugdymo(si) sąlygas.**

 **Priemonės:**

02.02.01. Lauko žaidimų aikštelių modernizavimas.

 02.02.02. Įėjimo į darželio teritoriją tako atnaujinimas.

 02.02.03. Virtuvės įrangos ir minkšto inventoriaus atnaujinimas.

**Strateginio veiklos plano priedai**

1. Bendras lėšų poreikis ir numatomi finansavimo šaltiniai.

 2. 2022-2024 metų strateginio veiklos plano tikslų, uždavinių, priemonių, priemonių

išlaidų ir produkto kriterijų suvestinė.

 3. STRAPIS kopija.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA SUDERINTA

Šiaulių lopšelio-darželio „Kregždutė“ Šiaulių miesto savivaldybės administracijos

tarybos pirmininkė Švietimo skyriaus vedėja

Renata Lembutienė Edita Minkuvienė

2021 - 2021-